อินาสึมะอีเลฟเวน เอย์ยูทาจิ โนะ วิกตอรี่โรด

อินาสึมะอีเลฟเวน เอย์ยูทาจิ โนะ วิกตอรี่โรด (Inazuma Eleven: Eiyuu Tachi no Victory Road) เป็นวิดีโอเกมอินาสึมะอีเลฟเวนซีรีส์ชุดที่ 7 ถูกจัดทำในรูปแบบมัลติแพล็ตฟอร์ม ทั้ง นินเท็นโดสวิตช์ (นินเท็นโด สวิตช์ 2), เพลย์สเตชัน 4 (เพลย์สเตชัน 5), Steam จาก PC และ เอกซ์บอกซ์ Series X/S
ชื่อดั้งเดิมในการผลิตคือ อินาสึมะอีเลฟเวน อาเรส โนะ เท็นบิง (Inazuma Irebun Aresu no Tenbin)famitsu_20160727111916 ซึ่งชื่อตรงกับมังงะและอนิเมะทางโทรทัศน์ที่เปิดตัวไปเมื่อปี ค.ศ. 2018 แต่ว่าได้มีการเปลี่ยนชื่อเกมใหม่เป็น อินาสึมะอีเลฟเวน เอย์ยูทาจิ โนะ เกรทโรด (Inazuma Irebun Eiyū-tachi no Gurētorōdo)level5_blog_p76 ประกาศเมื่อวันที่ 27 กันยายน ค.ศ. 2019 และได้เปลี่ยนชื่อเกมใหม่เป็นครั้งที่สองlevel5_blog_20220721 เมื่อวันที่ 21 กรกฎาคม ค.ศ. 2022 ซึ่งเป็นชื่อปัจจุบันที่กำลังพัฒนาเกม
สำหรับบทความนี้ได้มีการอธิบายในส่วนเกี่ยวข้องกับการพัฒนาเกมที่ยากเกินไปจนทำให้เกิดปัญหาต่างๆ ส่งผลให้กำหนดการณ์วางจำหน่ายได้ถูกเลื่อนออกไปหลายครั้ง4gamer_20220722068 เนื่องจากสถานการณ์การพัฒนาเกมและรูปแบบการผลิต ที่ได้มีการปรับปรุงจัดระเบียบใหม่ตั้งแต่ต้น ซึ่งไม่เพียงแต่ชื่อเกมเท่านั้นแต่ยังรวมไปถึงมุมมองต่าง ๆ จนได้มีการเปลี่ยนเป็นชื่อใหม่จากเดิมที่ใช้ชื่อว่า อาเรส โนะ เท็นบิง ทั้งนี้ในบทความมีการกล่าวถึงในส่วนพัฒนาตั้งแต่สมัยที่ชื่อ อาเรส โนะ เท็นบิง เข้ามาด้วยซึ่งได้มีการกล่าวไว้ด้านล่างของบทความนี้

**ภาพรวม**

**การเปิดตัว**
อินาสึมะอีเลฟเวนภาคใหม่ ได้มีการประกาศเปิดตัวเมื่อวันที่ 27 กรกฎาคม ปี ค.ศ. 2016 จากงาน LEVEL5 VISION 2016 -NEW HEROES-
เมื่อวันที่ 7 มีนาคม และ 2 พฤษภาคม ค.ศ. 2016 ในช่วงก่อนที่มีประกาศอย่างเป็นทางการนั้น อากิฮิโระ ฮิโนะ CEO ของเลเวลไฟฟ์ได้เปิดเผยข้อมูลที่บ่งบอกถึงผลงานเกมใหม่ในซีรีส์นี้และภาพตัวละครของเกมลงในทวิตเตอร์ นอกจากนี้ ยังมีการเผยแพร่ภาพตัวละครและฉากในเกม จากคลิปไลฟ์ทางช่องยูทูบและนิโกะนิโกะ เมื่อวันที่ 24 มิถุนายน
จนกระทั่งเมื่อวันที่ 9 มีนาคม ค.ศ. 2023 คลิปตัวอย่างทีเซอร์ ได้ถูกเผยแพร่ในงานเปิดตัวออนไลน์ LEVEL5 VISION 2023 สึซึมิ โดยมีการประกาศว่าสตูดิโออนิเมชัน MAPPA ได้เข้ามาหน้าที่เป็นผู้รับผิดชอบในการผลิตอนิเมชันของเกมและได้มีการเปิดตัวตัวละครใหม่ชื่อ เอ็นโด ฮารุ4gamer.net_20230308117 และเมื่อวันที่ 23 กันยายน ในงานโตเกียวเกมโชว์ 2023 ทางเลเวลไฟฟ์ได้จัดงานอีเวนท์ชื่อ เปิดตัวนักพากย์หลัก! อินาสึมะวอล์คเกอร์ in TGS ซึ่งได้เปิดตัวผู้ให้เสียงตัวละคร ซาซานามิ อุนเมย์ และ เอ็นโด ฮารุ ในวันถัดไปคือวันที่ 24 กันยายน ได้รับรางวัลเกมญี่ปุ่น แผนกอนาคต ประจำปี 2023

**การวางจำหน่ายและปรับเปลี่ยนรูปแบบ**
ในกำหนดการณ์แรกเกมได้มีการประกาศวางจำหน่ายภายในวันที่ 25 ธันวาคม ค.ศ. 2018 โดยใช้ชื่อเกมว่า อินาสึมะอีเลฟเวน อาเรส โนะ เท็นบิง ตามชื่อเรื่องอนิเมะที่ออกอากาศในขณะนั้น ซึ่งทางฮิโนะได้ใช้บริษัทนอกเข้ามาพัฒนาเกม หลังจากที่ให้บริษัทตัวเองได้พัฒนาเกมชุดนี้ เพื่อให้ความสะดวกของระยะเวลาการผลิต แต่ทว่า บริษัทนอกที่ถูกจ้างกลับมีจำนวนคนไม่เพียงพอที่จะพัฒนาเกมตามกำหนดการณ์ได้ ทำให้เกมที่เคยประกาศไว้ได้ถูกเลื่อนวางจำหน่ายหลายครั้ง จนกระทั่งเมื่อวันที่ 25 ธันวาคม ค.ศ. 2018 ฮิโนะ อากิฮิโระ ได้มีประกาศการถ่ายทอดสดทางยูทูบ กล่าวว่าเกมดังกล่าวเป็นเกมที่มาจากบริษัทนอกร่วมพัฒนาแต่ว่าเกิดมีปัญหาหลายประการ ทำให้มีการประกาศเลื่อนวางจำหน่ายในเดือนพฤษภาคม ค.ศ. 2019 และในปี ค.ศ. 2019 ได้มีบทสัมภาษณ์เกี่ยวกับภาพรวมของบริษัทว่า "จะสร้างเกมให้ดียิ่งขึ้น" ซึ่งได้จัดตั้งประเมินผลภาพรวมของบริษัท ตรวจสอบเกมที่เสร็จสิ้นอย่างเข้มงวด และปรับปรุงใหม่หากการประเมินผลได้ขั้นต่ำ รวมทั้งทบทวนการบริหารจัดการบริษัททีละขั้นตอนอย่างละเอียด
อย่างไรก็ตาม เมื่อวันที่ 27 กันยายน ปี ค.ศ. 2019 ทางเลเวลไฟฟ์ประกาศ ปรับรื้อใหม่ในการพัฒนาเกม โดยสร้างเว็บบล็อกเพื่อสร้างข่าวคราวอัปเดตเกี่ยวกับเกมนี้ขึ้นมา และได้ประกาศว่าเกมนี้ได้เลื่อนวางจำหน่ายภายในปี ค.ศ. 2020 พร้อมทั้งเปลี่ยนชื่อเกมเป็น อินาสึมะอีเลฟเวน เอย์ยูทาจิ โนะ เกรทโรด (英雄たちのグレートロード) และเมื่อวันที่ 18 มีนาคม ค.ศ. 2020 ฮิโนะ อากิฮิโระ ได้โพสต์ลงทวิตว่าได้ปรับเปลี่ยนเนื้อหาใหม่อีกครั้งพร้อมเปิดตัวละครคนใหม่ที่เป็นตัวเอกของเรื่องชื่อว่า ซาซานามิ อุนเมย์ อีกทั้งได้มีการรื้อเอนจินเกมเดิมที่พัฒนามาปรับเปลี่ยนใช้เอนจินของเกม โยไควอทช์ มาใช้ ต่อมาเมื่อวันที่ 2 เมษายน ค.ศ. 2021 ได้ประกาศผ่านวิดีโอทางยูทูบว่าได้เลื่อนอีกครั้งโดยจะวางจำหน่ายภายในปี ค.ศ. 2023 พร้อมทั้งเผยภาพจากเกมที่กำลังพัฒนาอยู่
อย่างไรก็ตามเมื่อวันที่ 21 กรกฎาคม ปี ค.ศ. 2022 ได้มีการเปลี่ยนชื่อเกมอีกครั้งเป็น อินาสึมะอีเลฟเวน เอย์ยูทาจิ โนะ วิกตอรี่โรด (イナズマイレブン 英雄たちのヴィクトリーロード) โดยได้เปลี่ยนชื่อจาก เกรท มาเป็น วิกตอรี่ เนื่องจาก ตัวละครไม่ได้มีความแข็งแกร่ง แต่พวกเขายืนหยัดมุ่งมั่นในชัยชนะฝึกฝนและฝ่าฟันสิ่งต่างๆ เพื่อชัยชนะ ทั้งนี้โลโก้ของเรื่องได้ออกแบบอิงจากภาพท้องฟ้าและเมฆ โดยระบุว่าท้องฟ้าและเมฆก่อนฟ้าแลบ ซึ่งเปรียบเสมือนตัวละครที่มีปัญหาว่าเป็น เมฆที่คุกรุ่น ที่อาจกลายเป็นสายฟ้าที่มาปั่นป่วนในอนาคต นอกจากนี้ได้ปรับเปลี่ยนรูปแบบเนื้อหาใหม่อีกครั้งและเพิ่มเนื้อหาทั้ง 2 แบบประกอบด้วย สตอรี่โหมด เนื้อเรื่องของภาคนี้โดยเรื่องราวได้เปลี่ยนจากโลกคู่ขนานดั้งเดิมที่เชื่อมโยงกับตัวละครในภาคก่อนมาเป็นเนื้อเรื่องดั้งเดิมอย่างสมบูรณ์ซึ่งถูกเรียกว่า บทอุนเมย์ level5_blog_20220721 และ โครนิเคิลโหมด โหมดใหม่ที่เพิ่มมา ซึ่งโหมดดังกล่าวเป็นโหมดที่รวมตัวละครจากเกมก่อนหน้านี้ และได้เข้ามาคัดเลือกมาเป็นเพื่อนและทีม เพื่อสร้างทีมที่แข็งแกร่งที่สุด เพื่อเอาชนะทีมศัตรูlevel5_blog_20220721
เมื่อวันที่ 29 พฤศจิกายน ได้ปรากฏในงานเปิดตัวออนไลน์ LEVEL5 VISION 2023 II ซึ่งได้ประกาศว่า จะมีให้ทดลองเล่นเบตาเทสต์บนแพลตฟอร์มนินเทนโดสวิทช์ ที่มีการเผยแพร่ภายในวันที่ 28 มีนาคม ค.ศ. 2024 ส่งผลให้เลื่อนกำหนดการณ์การวางจำหน่ายเกมเป็นช่วงปี ค.ศ. 2024famitsu_2023112929325911 นอกจากนี้ยังเพิ่มแพลตฟอร์มผ่านซอฟต์แวร์ สตีม ผ่านไปยัง PC ของ ไมโครซอฟท์ วินโดวส์ โดยในรอบเบต้าเทสต์ได้เผยตัวละครนักเตะทีมต่างๆ ให้เล่นถึง 3 ทีม 48 คน
ทั้งนี้ในส่วนเบตาเทสต์ทดลองเล่นนั้นถูกเผยแพร่เมื่อวันที่ 28 มีนาคม ค.ศ. 2024 สำหรับแพลตฟอร์มนินเทนโดสวิทช์ และได้เผยแพร่บนแพลตฟอร์มสตีมและเพลย์สเตชัน 4 และ 5 เมื่อวันที่ 18 กรกฎาคม ปีเดียวกัน และเล่นได้จนถึงวันที่ 11 เมษายน ค.ศ. 2025
อย่างไรก็ตามเมื่อวันที่ 24 กันยายน ได้ประกาศผ่านวิดีโอ LEVEL5 VISION 2024 โดยเลื่อนการวางจำหน่ายอีกครั้งเป็นช่วงเดือนมิถุนายน ปี ค.ศ. 2025 famitsu_202409_18701
จนกระทั่งเมื่อวันที่ 11 เมษายน ค.ศ. 2025 ได้เผยแพร่คลิป Inazuma Eleven V HEROES SHOWCASE 2025 Release Date & Final Specs Presentation โดยประกาศวันวางจำหน่ายอย่างเป็นทางการเป็นวันที่ 22 สิงหาคม ค.ศ. 2025 และประกาศเพิ่มแพลตฟอร์มนั่นก็คือ นินเท็นโด สวิตช์ 2 และ เอกซ์บอกซ์ Series X/S อีกทั้งรูปแบบการจัดจำหน่ายของเกมเป็นรูปแบบดิจิทัลดาวน์โหลดทุกแพลตฟอร์ม นอกจากนี้ทางบริษัทยังประกาศว่าได้ยุติการพัฒนาแพลตฟอร์มสำหรับสมาร์ทโฟน (แอนดรอยด์และ iOS) อีกด้วย

**เรื่องย่อ**
เรื่องราวเรื่องนี้เกิดขึ้นในช่วง 25 ปีให้หลังของอินาสึมะอีเลฟเวนยุคแรกหลังเหตุการณ์ฟุตบอลฟรอนเทียร์อินเตอร์เนชันแนล ตัวละครหลักคือ ซาซานามิ อุนเมย์ เด็กหนุ่มผู้รักฟุตบอลแต่ไม่สามารถเล่นฟุตบอลได้ ทำหน้าที่เป็นผู้จัดการและสำรวจผู้เล่นคนอื่นเพื่อจัดตั้งทีมฟุตบอล เรื่องราวเกิดขึ้นที่โรงเรียนมัธยมต้นนากุโมะฮาระจากจังหวัดนางาซากิ และโรงเรียนมัธยมต้นไรมง ซึ่งก่อนหน้านี้เคยเป็นโรงเรียนหลักจะปรากฏเป็นบอสสุดท้ายของเรื่อง

**ตัวละคร**

**โรงเรียนมัธยมต้นนากุโมะฮาระ**
ซาซานามิ อุนเมย์ (笹波 雲明)
ให้เสียงโดย คิมุระ โช (小村将)famitsu.com_23318196
ตัวเอกของเรื่องlevel5_blog_p86 เป็นผู้จัดการทีมฟุตบอลของโรงเรียนมัธยมต้นนากุโมะฮาระ เมื่อช่วงวัย 7 ขวบ เขาชื่นชอบฟุตบอลเป็นอย่างมาก แต่แล้วเกิดประสบอุบัติเหตุและพบโรคหัวใจพิการส่งผลกระทบทำให้ไม่สามารถเล่นกัฬาฟุตบอลได้level5_blog_p86 จนเวลาผ่านไปเขาได้ย้ายโรงเรียนนากุโมะฮาระที่อยู่ในเมืองนางาซากิเขตคิวชู เขาพยายามที่จะหลบหนีฟุตบอล จนกระทั่งได้พบเหตุการณ์ที่สะเทือนใจ ทำให้เขาต้องตามหาสมาชิกชมรมฟุตบอลแห่งนี้เพื่อให้กอบกู้ทีมชมรมฟุตบอลของโรงเรียนที่ยุบลงไป
ซากุระซากิ จูจิ (桜咲 丈二)
ให้เสียงโดย อาซากามิ โยเฮ (阿座上洋平)famitsu.com_23318196
นักเรียนในโรงเรียนมัธยมต้นนากุโมะฮาระ อดีตนักฟุตบอล U-15
คิโซจิ ไฮตะ (木曽路 兵太)
ให้เสียงโดย ฮายามะ โชตะ (葉山翔太)famitsu.com_23318196
เพื่อนร่วมห้องของอุนเมย์
ชิเซ็นโด การิว (四川堂 我流)
ให้เสียงโดย โอสึกะ ทาเคโอะ (大塚剛央)famitsu.com_23318196
ยากิว สุรุกะ (柳生 駿河)
ให้เสียงโดย ฮิโนะ ซาโตชิ (日野聡)famitsu.com_23318196
นักเรียนในโรงเรียนมัธยมต้นนากุโมะฮาระ เป็นสมาชิกชมรมเบสบอล
ชิโนะฮาระ ไรกะ (忍原 来夏)英雄たちのヴィクトリーロード
ให้เสียงโดย โยชิโอกะ มายุ (吉岡茉祐)
โคโดงาอิ คาเมโอะ (古道飼 亀雄)英雄たちのヴィクトリーロード

**โรงเรียนมัธยมต้นไรมง**
เอ็นโด ฮารุ (円堂 ハル)
ให้เสียงโดย โคโนมะ โมเอะ (木間萌)famitsu.com_23318196
ลูกชายของเอ็นโด มาโมรุ เป็นนักฟุตบอลผู้มีฉายาว่าช็อกเกอร์มอนสเตอร์ เป็นผู้เล่นของโรงเรียนมัธยมต้นไรมง
สึคิคาเงะ เร็น (月影 蓮)
ให้เสียงโดย นิชิมุระ ชิเงทาดะ (西村成忠)famitsu.com_23318196
กัปตันทีมโรงเรียนมัธยมต้นไรมง

**โรงเรียนโฮคุโย**
โซรามิยะ เซย์ (空宮 征)
ให้เสียงโดย โคบายาชิ ซานาเอะ (小林沙苗)Betatest
กัปตันทีมโรงเรียนโฮคุโย
ชินาโนะ มาซาชิ (品乃 雅士)
ให้เสียงโดย  นากามูระ ยูอิจิ (中村 悠一)Betatest

**บุคคลจากยุคอนาคต**
วิคทอริโอ อัลโน (ヴィクトリオ・アルノ)
เฟย์ รูน (フェイ・ルーン)
ครอสเวิร์ด อัลโน (クロスワード・アルノ)

**ระบบในเกม**
โครนิเคิลโหมด (クロニクルモード)

**ภาพยนตร์**
เกคิโจบัน อินาสึมะอีเลฟเวน อานาตะนารุเอย์ยูทาจิโจโช (劇場版 イナズマイレブン 新たなる英雄たちの序章) เป็นภาพยนตร์ที่อยู่ในส่วนหนึ่งของโปรแกรมหนัง อินาสึมะอิเลฟเวน เดอะ มูวี่ 2025 (イナズマイレブン・ザ・ムービー 2025) เช่นเดียวกับ อินาสึมะอิเลฟเวน โชชูเฮ็น เด็นเช็ทสึ โนะ คิกออฟ เข้าฉายเมื่อวันที่ 27 ธันวาคม ค.ศ. 2024 ที่โรงภาพยนตร์อิออนและโรงภาพยนตร์อื่นๆ ที่ร่วมรายการ เป็นเนื้อเรื่องที่เล่าช่วงก่อนเนื้อหาหลักของเอย์ยูทาจิ โนะ วิกตอรี่โรด

** อ้างอิง**

**หมายเหตุ**

**ข้อมูลที่มา**

**แหล่งข้อมูลอื่น**
  เว็บไซต์อย่างเป็นทางการ-  開発ブログ 5つ星修練場
หมวดหมู่:อินาสึมะอีเลฟเวน
หมวดหมู่:วิดีโอเกมฟุตบอล
หมวดหมู่:วิดีโอเกมที่ออกวางจำหน่ายในปี พ.ศ. 2568
หมวดหมู่:วิดีโอเกมเล่นตามบทบาท
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับนินเท็นโดสวิตช์ 2
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับวินโดวส์